İngiltərə–Rusiya Birlik Komitəsi
İngiltərə–Rusiya Birlik Komitəsi (ing. Anglo-Russian Committee, ARC; rus. Англо-русский комитет единства) — SSRİ həmkarlar ittifaqları və Birləşmiş Krallıq həmkarlar ittifaqları arasında əməkdaşlıq orqanı kimi yaradılmış bir təşkilat. Rəsmi olaraq 1925-ci ilin aprelində Londonda keçirilən İngiltərə–Sovet həmkarlar ittifaqı konfransında SSRİ həmkarlar ittifaqlarının təşəbbüsü ilə yaradılmışdır. Formal olaraq, komitə "beynəlxalq həmkarlar ittifaqı hərəkatında birliyə nail olmaq", müharibə hazırlığına qarşı mübarizə aparmaq və "kapitalın fəhlə sinfinə hücumuna qarşı mübarizəni gücləndirmək" vəzifəsini qarşıya qoymuşdur. Təşkilat Həmkarlar İttifaqları Baş Şurası ilə münaqişədə idi. Münaqişə 1927-ci ilin sentyabrında Birləşmiş Krallıq ilə SSRİ arasında diplomatik münasibətlərin kəsilməsi ilə əlaqədar komitənin ləğv edilməsi ilə başa çatmışdır.